આપણને સવાલ એ થાય કે જો ઇન્ટરનેટ પર બધું જ ટ્રેકિંગ અને જાહેરાતના જોર પર જ ચાલતું હોય તો એની સામે મેદાને પડેલ એપિક પોતે કઈ રીતે કમાણી કરે છે? એપિકે એનો એક ઉપાય શોધ્યો હતો. આપણે એપિક પર સર્ચિંગ કે સર્ફિંગ કરીએ ત્યારે તેના પર ગૂગલની જાહેરાતો જોવા મળતી હતી, પણ આપણી પ્રાઇવસી જોખમાવ્યા વિના. એમાંથી એપિકને થોડી કમાણી થતી હતી. પરંતુ પછી ગૂગલે પોતાની પોલિસી બદલી અને જે બ્રાઉઝર તેના મુલાકાતીનું આઇપી એડ્રેસ ગૂગલને ન જણાવે તેને ગૂગલ જાહેરાત ન બતાવે તેવી નીતિ આવી. એપિક બ્રાઉઝરના સંચાલકો એ માટે તૈયાર નહોતા એટલે એમની કમાણીનો એકમાત્ર સ્રોત બંધ થઈ ગયો!